Source: http://docplayer.fi/44448405-Helsingin-kaupunki-esityslista-42-16-kaupunginhallitus-kaj.html
Timestamp: 2019-01-16 19:27:11+00:00
Document Index: 22295757

Matched Legal Cases: ['kko ', 'kko ', 'kko ', 'kko ', 'kko ', 'kko ']

Helsingin kaupunki Esityslista 42/ (16) Kaupunginhallitus Kaj/ - PDF
Helsingin kaupunki Esityslista 42/ (16) Kaupunginhallitus Kaj/
Download "Helsingin kaupunki Esityslista 42/ (16) Kaupunginhallitus Kaj/"
1 Helsingin kaupunki Esityslista 42/ (16) Päätöshistoria Kaupunkisuunnitteluvirasto Ksv:n hankenumero 0848_1 20. kaupunginosan (Länsisatama, Jätkäsaari) osaa korttelista sekä satama-aluetta ja katualueita koskevasta asemakaavan muutosehdotuksesta annetut lausunnot. Kaupunkisuunnittelulautakunta puolsi asemakaavan muutosehdotuksen hyväksymistä. Asemakaavan muutos mahdollistaa liikuntapuiston ja Länsisatamankadun rakentamisen Jätkäsaaren liikuntapuiston osaalueelle. Tavoitteena kaupunkikuvallisesti ja toiminnallisesti korkeatasoinen liikunta-alue, joka tarjoaa ulkoliikunta-alueet Jätkäsaaren peruskouluille ja monipuolisia liikuntapaikkoja lähialueen asukkaille. Liikuntapuisto sijaitsee hyvien joukkoliikenneyhteyksien varrella ja palvelee kaikkia helsinkiläisiä. Puistoon on osoitettu varaus kahdelle täysikokoiselle urheilukentälle harrastus- ja kilpaurheilun käyttöön. Toinen pääkentistä voidaan kattaa talvikausiksi ja toista voidaan käyttää talvisin tekojääratana. Alueelle on suunniteltu myös pienempiä kenttiä ja muita liikunnan suorituspaikkoja. Puiston kautta on linjattu alueen muuhun jalankulun ja pyöräilyn verkostoon liittyvä esteetön reittiyhteys. Alue on rakennettavuuden kannalta haastava. Maaperässä on sekalaista jätetäyttöä, joka sisältää haitta-aineita. Jätteen hajoamisesta aiheutuu epätasaisia painumia. Kaavan osoittama maankäyttö mahdollistaa alueen kunnostamisen ja hyödyntämisen näistä haasteista huolimatta. Kaavan pohjaksi tehdyissä suunnitelmissa on ollut kaupunkikuvallisena tavoitteena liikuntapuiston liittyminen saumattomaksi osaksi ympäristöään. Lisäksi on painotettu ratkaisuja, joilla voidaan hillitä tuulisuuden tuomia haittoja. Kaava-alueen pinta-ala on noin 5,72 hehtaaria, josta liikuntapuistolle on varattu 4,72 hehtaaria ja katualueille 0,99 hehtaaria. Asemakaavassa
2 Helsingin kaupunki Esityslista 42/ (16) osoitetaan rakennusoikeutta huolto- ja pukuhuonetiloina palvelevalle rakennukselle yhteensä 700 k-m². Asemakaavan muutosehdotus on ollut julkisesti nähtävillä Ehdotuksesta ei tehty muistutuksia. Ehdotuksesta ovat antaneet lausuntonsa Helen Sähköverkko Oy, Helsingin kaupungin liikennelaitos -liikelaitos (HKL), Helsingin Satama Oy, Helsingin seudun liikenne - kuntayhtymä (HSL), Helsingin seudun ympäristöpalvelut -kuntayhtymä (HSY), kiinteistövirasto, liikuntalautakunta, nuorisoasiainkeskus, opetusvirasto, pelastuslautakunta, yleisten töiden lautakunta, ympäristölautakunta sekä Uudenmaan elinkeino-, liikenne- ja ympäristökeskus. Kaupunginkirjasto ( ), kulttuurikeskus ( ), rakennusvalvontavirasto ( ), sosiaali- ja terveysvirasto ( ) ja Helen Oy ( ) ovat ilmoittaneet, ettei asemakaavan muutosehdotukseen ole huomautettavaa. Helen Sähköverkko Oy:llä ( ), ympäristölautakunnalla ( ) ja Uudenmaan elinkeino-, liikenne- ja ympäristökeskuksella ( ) ei ole huomautettavaa asemakaavan muutosehdotuksesta. Helsingin kaupungin liikennelaitos -liikelaitos (HKL) ( ) toteaa, että liikunta-alueen toteutuksessa tulee huomioida suojaukset pelikenttien reunoille, jotta Tyynenmerenkadun raitioliikenteelle ei aiheudu turvallisuusriskejä. Helsingin Satama Oy ( ) toteaa, että asemakaavan suunnittelun yhteydessä on varmistettava, että Jätkäsaaren pysäköintipaikat pystyvät palvelemaan sekä pinta-alaltaan pienenevän sataman kasvavan matkustajaliikenteen tarpeita että alueen muita palveluita. Asemakaavaa suunniteltaessa tulee lisäksi varmistaa toimivat jalankulkuyhteydet myös Ruoholahden metroasemalle ja Jätkäsaaren raitiovaunupysäkeille. Länsisatamankadun toteuttamisen yhteydessä Länsisataman toiminta, toiminnan luonne ja liikenneyhteydet on otettava huomioon ja kadun ja liikuntapuiston toteuttaminen on yhteen sovitettava Länsisataman toteuttamisaikataulun kanssa. Helsingin seudun liikenne -kuntayhtymä (HSL) ( ) toteaa, että pyöräpysäköinnin mitoitus ja määrä suunniteltavalla alueella tulisi esittää asemakaavassa.
3 Helsingin kaupunki Esityslista 42/ (16) Helsingin seudun ympäristöpalvelut -kuntayhtymä (HSY) ( ) toteaa, että alustava vesihuollon yleissuunnitelma kustannusarvioineen tulee esittää kaavaselostuksen osana. Kiinteistövirasto ( ) toteaa, että kaava-alueen sujuvan toteutumisen kannalta on tärkeää, että alueen rakentamista ja sen edistymistä koordinoidaan riittävällä tavalla kaupungin eri hallintokuntien välillä, jotta po. maanvuokrasopimukset voidaan irtisanoa oikea-aikaisesti. Liikuntalautakunta ( ) esittää, että jatkossa kaupunkisuunnitteluvirasto nimeää tulevissa asemakaavoissa tärkeimmät ulkoliikuntapaikat, liikuntapuistot sekä kentät liikuntalautakunnan päätösten mukaisesti. Nuorisoasiainkeskus ( ) toteaa, että on erityisen tärkeää kunnostaa rakennettava maaperä mahdollisimman huolellisesti, koska nuoret tulevat viettämään ja oleilemaan liikuntapuiston harrastuspaikoilla pitkiä ajanjaksoja kerrallaan Opetusvirasto ( ) toteaa, että oppilaiden turvallisuuden takaamiseksi asemakaava-alueeseen sisältymättömällä liikuntapuiston ja koulutontin välisellä Länsisatamankujalla tulee ajoneuvoliikenne estää. Pelastuslautakunta ( ) toteaa, että liikennejärjestelyjen suunnittelussa on huomioitava, että pelastusajoneuvoilla on riittävät mahdollisuudet liikkua asemakaavamuutosta koskevalla alueella. Yleisten töiden lautakunta ( ) katsoo, että kaavaselostuksessa esteettömyyttä käsittelevä kohta tulee korjata Helsingin esteettömyysstrategian esteettömyysluokituksen mukaiseksi. Lisäksi lautakunta katsoo, että asemakaavatyössä tulee varmistaa, että tapahtumien yhteydessä tarvittava pysäköinti on järjestettävissä liikuntapuiston ympäristössä. Kaupunkisuunnitteluvirasto toteaa, että viranomaisten ilmoittamat asiat on huomioitu jo asemakaavan valmistelussa ja lausuntojen perusteella on tehty muutamia pieniä täydennyksiä ja korjauksia kaavaselostukseen ja kaavakarttaan. Lausunnot on referoitu tarkemmin ja niihin on annettu vastineet liitteenä olevassa vuorovaikutusraportissa. Asemakaavan muutosehdotukseen tehdyt muutokset Liikuntalautakunnan lausunnon johdosta asemakaavan muutosehdotukseen on tehty seuraavat muutokset:
4 Helsingin kaupunki Esityslista 42/ (16) kaavakarttaan ja kaavaselostukseen on lisätty VU-alueen nimi Jätkäsaaren liikuntapuisto - Busholmens idrottspark Helsingin seudun liikenne -kuntayhtymän lausunnon johdosta asemakaavan muutosehdotukseen on tehty seuraavat muutokset: kaavakarttaan on lisätty polkupyörien pysäköintiä koskeva määräys: "Polkupyöräpaikkoja tulee sijoittaa riittävissä määrin toimintojen läheisyyteen". Helsingin Satama Oy:n lausunnon johdosta asemakaavan muutosehdotukseen on tehty seuraavat muutokset: kaavakarttaan on täydennetty liikuntapuiston yleissuunnitelman mukainen ohjeellinen jalankulun ja pyöräilyn reittiyhteys Tyynenmerenkadulta ja Hyväntoivonkadulle. Tyynenmerenkadun ja Bremeninpolun välille on merkitty ohjeellinen jalankululle ja polkupyöräilylle varattu alueen osa, jolla huoltoajo on sallittu. Bremeninpolun ja Hyväntoivonkadun välisen pysäköimisalueen kaavamääräystä on päivitetty siten, että pysäköimisalueen läpi on johdettava yleisen jalankulun yhteys. Helsingin seudun ympäristöpalvelut -kuntayhtymän lausunnon johdosta asemakaavan muutosehdotukseen on tehty seuraavat muutokset: kaavaselostusta on täydennetty vesihuollon kustannusarviolla katualueiden osalta sekä vesihuollon liitekartalla. Yleisten töiden lautakunnan lausunnon johdosta asemakaavan muutosehdotukseen on tehty seuraavat muutokset: kaavaselostuksen esteettömyyttä käsittelevän kohdan tekstiä on täsmennetty siten, että esteettömyysluokitus vastaa Helsingin esteettömyysstrategiaa. Lisäksi kaavakarttaan ja kaavaselostukseen on tehty joitakin teknisluonteisia tarkistuksia, jotka eivät muuta ehdotuksen sisältöä Länsisatamankadulla on tehty vähäinen katualueen muutos, jonka vaikutus pinta-alatietoihin on korjattu asemakaavan seurantalomakkeeseen. Muutos on niin pieni, ettei se muuta kaavaselostuksessa esitettyjä lukuja. Ohjeellista pallokenttää koskeva kaavamerkintä up-1 on muutettu muotoon uph. Jatkotoimenpiteet Kaava-alueeseen ei liity maankäyttösopimusmenettelyä.
5 Helsingin kaupunki Esityslista 42/ (16) Kaupunkisuunnitteluviraston mielestä tehdyt muutokset eivät ole olennaisia, joten ehdotusta ei ole tarpeen asettaa uudelleen nähtäville. Matti Kaijansinkko, projektipäällikkö, puhelin: matti.kaijansinkko(a)hel.fi Opetusvirasto Opetustoimen johtaja Liikuntapuisto sijaitsee Länsisataman kaupunginosassa, Jätkäsaaressa. Aluetta rajaavat idässä Tyynenmerenkatu ja Länsisataman matkustajaterminaali ja pohjoisessa Länsisatamankuja sekä entinen sataman varastorakennus Bunkkeri. Lännessä alue rajautuu Atlantinkaaren asemakaava-alueeseen ja etelässä Jätkäsaaren seuraavaksi asemakaavoitettaviin alueisiin. Kaavoituksen tavoitteena on toimiva liikenneverkko ja toiminnallisesti laadukas liikunta-alue sekä korkeatasoinen ja ilmeeltään tunnistettava liikuntapuisto, joka liittyy ympäristönsä monikäyttöiseksi ja kiinteäksi osaksi. Puistoon on osoitettu varaus kahdelle täysikokoiselle urheilukentälle harrastus- ja kilpaurheiluun. Toinen kentistä voidaan kattaa talvikausiksi ja toista voidaan käyttää talvisin tekojääratana. Alueelle on osoitettu myös pienempiä pelikenttiä ja muita liikuntaviraston määrittelemiä liikunnan suorituspaikkoja. Tuulisuuden tuomia haittoja voidaan minimoida maavalleilla ja kasvillisuudella, joilla on myös merkitystä puiston omaleimaisen luonteen muodostajana. Puiston kautta on linjattu esteetön jalankulun ja pyöräilyn reitti. Liikuntapuisto tarjoaa ulkoliikunta-alueet Jätkäsaaren peruskouluille ja monipuolisia liikuntapaikkoja lähialueen asukkaille. Tuleva Jätkäsaaren peruskoulun päärakennus sijoittuu välittömästi liikuntapuiston pohjoispuolelle. Koulun tontin pienuudesta johtuen liikuntapuistoa tullaan käyttämään myös välituntien aikana. Länsisatamankadun varteen varataan tilaa linja-autoille. Liikuntapuiston alueelle on osoitettu 40 auton pysäköintialue. Puistoon tulee myös pukuhuone- ja huoltotiloja. Alueen rakentamisen on arvioitu tapahtuvan vuosina Ensimmäisessä vaiheessa alueelle toteutetaan
6 Helsingin kaupunki Esityslista 42/ (16) Jätkäsaaren peruskoulujen vaatimat ulkoliikuntatilat vuoteen 2020 mennessä. Asemakaava-alueeseen ei sisälly koulutontin ja liikuntapuiston välinen väylä Länsisatamankuja. Opetustoimi suhtautuu äärimmäisen vakavasti oppilaiden liikkumiseen liittyviin turvallisuusriskeihin. Oppilaiden turvallisen liikkumisen varmistamiseksi tulee estää ajoneuvoliikenne liikuntapuiston ja koulutontin välissä. Kaisa Nuikkinen, johtava arkkitehti, puhelin: kaisa.nuikkinen(a)hel.fi Nuorisoasiainkeskus Jätkäsaaresta on lähivuosina rakentumassa osana Länsisatamaa kokonaan uusi Helsingin niemen kaupunginosa. Nykyään Jätkäsaaressa asuu noin 6000 asukasta ja vuonna 2024 ennusteen mukaan noin Nuorten määrät ovat vielä kohtuullisen maltillisia, mutta lähivuosina kasvu on nopeaa. Nuorisoasiainkeskuksella ei ole tällä hetkellä Jätkäsaaressa omia tiloja. Nuorisoasiainkeskuksen toiminta alueella tukeutuu Ruoholahden nuorisotaloon, joka on toiminut keskellä Ruoholahtea jo noin 20 vuoden ajan. Ruoholahden nuorisotalo toimii alueensa kansalaistoiminnan keskuksena, mistä kertovat talon käyntikerrat ja niiden painotus. Vuonna 2014 nuorisotalossa kirjattiin noin nuorten käyntikertaa ja muuta, pääosin aikuisten käyntikertaa. Asemakaavan muutoksen tavoite liikuntapuiston rakentamisesta on nuorisoasiainkeskuksen näkemyksen mukaisesti jo lähtökodiltaan kannatettava. Toiminnallisesti monipuolinen ja korkeatasoinen liikuntapuisto täydentää uuden ja nopeasti rakentuvan alueen palveluvarustusta nuorten kannalta juuri oikealla tavalla. Se tarjoaa liikunta-alueita Jätkäsaaren peruskoulua käyville nuorille ja muille alueen asukkaille. Monipuolisen liikuntapuiston etuna on erityisesti se, että se ei keskity vain kilpaurheilun olosuhteiden edistämiseen, vaan tarjoaa mahdollisuuksia yleisurheiluun, vapaaseen pelaamiseen ja skeittaukseen. Skeittausta on harrastettu aktiivisesti Jätkäsaaressa jo vuosien ajan ja nyt vanhat skeittipaikat ovat jääneet tai jäämässä rakentamisen alle. Nuorten kannalta myönteinen asia on liikuntapuiston suunnittelussa huomioon otettu luonteva yhteys jalankulku- ja pyöräilyreitteihin, mikä
7 Helsingin kaupunki Esityslista 42/ (16) lisää nuorten harrastamisalueen turvallisuutta. Toinen turvallisuuteen vaikuttava seikka on pysäköinnin osoittaminen erilleen harrastusalueista. Jätkäsaari on rakentamisalueena vaativa niin maamassojen lisäämisen kuin maaperän pilaantuneisuuden osalta. Nuorisoasiainkeskus katsoo, että on erityisen tärkeää kunnostaa rakennettava maaperä mahdollisimman huolellisesti, koska nuoret tulevat viettämään ja oleilemaan liikuntapuiston harrastuspaikoilla pitkiä ajanjaksoja kerrallaan. Tällöin mahdolliset maaperän epäpuhtaudet ja päästöt voivat vaikuttaa heidän terveyteensä haitallisesti. Kaiken kaikkiaan nuorisoasiainkeskus pitää Jätkäsaaren liikuntapuiston asemakaavan muutosta myönteisenä nuorten toimintamahdollisuuksien lisäämisen ja monipuolistamisen kannalta. Nuorisoasiainkeskuksella ei ole tehnyt Jätkäsaareen omaa tilavarausta, vaan luottaa kumppaneidensa kuten liikuntaviraston tuottamiin toiminnan mahdollisuuksiin. Nuorisoasiainkeskus tuottaa alueelle jatkossakin toimintoja tukeutuen Ruoholahden nuorisotalon toiminnallisuuteen ja sieltä Jätkäsaareen suuntautuviin liikkuviin palveluihin. Lisäksi nuorisoasiainkeskus toivoo, että paikalliset nuoret otetaan jatkossakin mukaan suunnittelemaan niin liikuntapuiston kuin muunkin Jätkäsaaren toimintoja. Harri Taponen, erityissuunnittelija, puhelin: harri.taponen(a)hel.fi Ympäristölautakunta Lausunto Ympäristölautakunta antoi seuraavan lausunnon. Ympäristölautakunnalla ei ole huomauttamista asemakaavan muutosehdotuksesta Esittelijän ehdotuksesta poiketen Esittelijä ympäristönsuojelupäällikkö Päivi Kippo-Edlund Anu Haahla, ympäristötarkastaja, puhelin: anu.haahla(a)hel.fi
8 Helsingin kaupunki Esityslista 42/ (16) Yleisten töiden lautakunta Lausunto Käsittely Yleisten töiden lautakunta antoi kaupunkisuunnitteluvirastolle seuraavan lausunnon: Asemakaava mahdollistaa Liikuntapuiston, Länsisatamankadun, Hyväntoivonkadun ja Hampurinkujan toteuttamisen Jätkäsaareen. Katualueiden esteettömyys on selostuksessa määritelty "normaaliksi alueeksi". Kaavaselostuksissa tulee käyttää Helsingin esteettömyysstrategian mukaista esteettömyysluokitusta. Esteettömyysstrategiassa urheilu- ja tapahtuma-alueet on määritelty esteettömyyden erikoistason alueiksi. Kaavaselostukseen tulee korjata kaava-alue esteettömyyden erikoistason alueeksi. Itse asemakaava-alueella ei ole juurikaan pysäköintipaikkoja. Asemakaavatyössä tulee varmistaa, että tapahtumien yhteydessä tarvittava pysäköinti on järjestettävissä. Katualueiden rakentamisen kustannusarvio on 3,5 miljoonaa euroa. Katujen esirakentamisen kustannusarvio on 2,5 miljoonaa euroa. Liikuntapuiston toteuttaa liikuntavirasto, ja sen toteutuskustannusten arvio on 11,5 miljoonaa euroa. Liikuntapuiston pohjarakententeiden kustannuksiksi on arvioitu 6,5 miljoonaa euroa. Yleisten töiden lautakunta puoltaa asemakaavan muutoksen hyväksymistä yllä esitetyin huomautuksin Esittelijän muutetun ehdotuksen mukaan Esittelijän muutos: Poistetaan lausuntoehdotuksen neljännen kappaleen lopusta sanat "liikuntapuiston ympäristössä". Esittelijä kaupunginarkkitehti Jukka Kauto Anu Kiiskinen, aluesuunnittelija, eteläinen suurpiiri, puhelin: anu.kiiskinen(a)hel.fi Anni Tirri, suunnitteluinsinööri, puhelin: anni.tirri(a)hel.fi
9 Helsingin kaupunki Esityslista 42/ (16) Kiinteistövirasto Länsisatamankatu ja Tyynenmerenkatu Lausuntoehdotus Asemakaavan muutosehdotuksesta yleisesti Maanomistus- ja hallinta Kiinteistövirasto antaa kaupunkisuunnitteluvirastolle Helsingin kaupungin 20. kaupunginosan (Länsisatama) korttelin osaa sekä satama-aluetta ja katualueita koskevasta asemakaavan muutosehdotuksesta nro seuraavan lausunnon: Länsisataman Jätkäsaaren liikuntapuiston asemakaavan muutosehdotus nro (jäljempänä: kaavaehdotus ) mahdollistaa voimaan tullessaan Jätkäsaaren liikuntapuiston ja Länsisatamankadun rakentamisen. Kaava-alueelle on tarkoitus toteuttaa ulkoliikunta-alueet Jätkäsaaren peruskouluille ja erityyppisiä liikuntapaikkoja Jätkäsaaren ja muiden lähialueiden asukkaille. Kaava-alueelle ollaan suunnittelemassa lisäksi mm. kahta täysimittaista urheilukenttää harrastus- ja kilpaurheilutarkoituksiin. Toteutuessaan kaavaehdotus lisää koko Etelä-Helsingin liikuntapalveluja palvellen sekä harrastusettä kilpatoimintaa. Kaava-alue rajautuu idässä Tyynenmerenkatuun ja Länsisataman matkustajaterminaaliin, pohjoisessa Länsisatamankujaan ja Hietasaaren korttelialueisiin sekä entiseen sataman varastorakennukseen (Bunkkeri). Lännessä kaava-alue puolestaan rajautuu laadittavaan Atlantinkaaren asemakaava-alueeseen sekä etelässä Jätkäsaareen vastaisuudessa kaavoitettaviin alueisiin. Kaavaalueen pinta-ala on yhteensä noin 5,72 hehtaaria, josta liikuntapuistolle on varattu 4,72 hehtaaria ja katualueille 0,99 hehtaaria. Kaavaehdotuksessa on osoitettu yhteensä 700 k-m² rakennusoikeutta huolto- ja pukuhuonetiloja palvelevalle rakennukselle. Muilta osin kaava-alueelle ei ole osoitettu rakennusoikeutta, eikä sinne siis toteuteta asuin-, toimitila- tai muun tyyppistä rakentamista. Helsingin kaupunki omistaa kaava-alueen maan, joten kaava-alueella ei tarvitse tehdä maankäyttösopimuksia.
10 Helsingin kaupunki Esityslista 42/ (16) Maaperä Kaava-alueen eteläosassa on Helsingin Satama Oy:lle vuokrattuja maa-alueita. Kyseiset maa-alueet on vuokrattu toistaiseksi voimassaolevilla maanvuokrasopimuksilla 6 kuukauden irtisanomisajoin. Näin ollen kaava-alueeseen ei kohdistu pitkiä määräaikaisia maanvuokrasopimuksia, jotka voisivat olennaisesti vaikeuttaa kaavaehdotuksen toteuttamista. Kiinteistövirasto toteaa kuitenkin, että kaava-alueen sujuvan toteutumisen kannalta on varsin tärkeää, että alueen rakentamista ja sen edistymistä koordinoidaan riittävällä tavalla kaupungin eri hallintokuntien välillä, jotta po. maanvuokrasopimukset voidaan irtisanoa oikea-aikaisesti. Liikuntapuiston alue on mereen luonnontilaisen savikerroksen päälle tehtyä sekalaista täyttöä. Täyte sisältää kiviainesperäisten jätejakeiden lisäksi myös orgaanisia aineksia. Länsisatamassa tulevan liikuntapuiston kohdalla on sijainnut vuodesta 1936 alkaen Satamarakennusosaston kaatopaikka, jota on käytetty hajoamattoman jätteen kaatopaikkana. Kaatopaikka on ollut myös kaupungin puhtaanapitolaitoksen käytössä. Kaatopaikkatoiminnan alkuvaiheessa jäte on enimmäkseen ollut ylijäämämaita sekä rakennus- ja purkujätettä. Jätteet on läjitetty rannalta suoraan mereen. Myöhemmin 1940-luvulla kaatopaikalle on tuotu mm. jätepaperia, pilaantuneita juureksia, käymäläjätettä sekä puujätettä ja kuonaa. Puhtaanapitolaitos lopetti Länsisataman kaatopaikan käytön vuoden 1943 lopulla ja siirtyi käyttämään Huopalahden ja Kyläsaaren kaatopaikkoja Tämän jälkeen satamarakennusosasto on käyttänyt kaatopaikkaa lähialueen rakennustyömaiden läjitysalueenaan. Kaatopaikalle arvioidaan tuodun myös vähäisiä määriä Jätkäsaaren alueen teollisuuden ja satamatoiminnan jätteitä kuten rakennus-, öljy- ja teollisuusjätettä luvulta lähtien alue on ollut satama käytössä. Kaatopaikan toiminta-aikana ei Suomessa ole ollut yleisessä käytössä esimerkiksi kloorattuja orgaanisia yhdisteitä tai synteettisiä torjunta-aineita, joten varsinaisia synteettisiä yhdisteitä ei kaatopaikalla oleteta olevan merkittävästi. Jätettä alueella arvioidaan olevan noin m³. Alueelle on tehty vuodesta 2000 lähtien useita maaperätutkimuksia, yhteensä noin 130 tutkimuspistettä. Lisäksi alueella on tutkittu kaatopaikkakaasuja, jätetäytön laatua ja hajoamistilaa sekä vesiä. Näiden tutkimustulosten perusteella on saatu varsin selkeä kuva kaatopaikan tilasta: Jätkäsaaren entinen kaatopaikka on kypsymisvaiheessa eli kaatopaikan sisäiset hajoamisprosessit ovat
11 Helsingin kaupunki Esityslista 42/ (16) vähentyneet, mutta eivät vielä täysin loppuneet. Kaasujen muodostuminen voi jatkua vielä useita vuosikymmeniä, joskin hyvin vähäisenä. Tämän perusteella laaditun riskinarvion tuloksena on päädytty kaatopaikan kunnostusratkaisussa osittaiseen huokoskaasujen hallintaan sekä nykytilan kaltaiseen kaasujen vapautumiseen. Kunnostuksen jälkeen alueen pohjavesiä ja kaasunmuodostusta tullaan edelleen seuraamaan. Kiinteistöviraston tonttiosasto on jättänyt ympäristölupahakemuksen kaatopaikan kunnostamisesta maaliskuussa Pilaantuneita maita ja jätteitä ei tarvitse poistaa alueelta, vaan niitä voidaan riskinarvion perusteella jättää kaivutasojen alapuolisiin kerroksiin ja kaivualueiden ulkopuolelle. Eristerakenteilla ja kaasujenhallinnalla estetään haitta-aineiden kulkeutuminen huoltorakennuksen sisäilmaan sekä kaasujen kertyminen tiiviiden rakenteiden alapuolelle. Alueelta poistetaan massoja vain rakentamisen edellyttämässä laajuudessa ja koko alueelle tulee vähintään 0,5 1,3 m paksuinen peittokerros. Kaavan osoittama maankäyttö mahdollistaa alueen kunnostamisen ja hyödyntämisen maaperää koskevista haasteista huolimatta. Kaavaehdotuksen keskeiset toiminnalliset ratkaisut Kaava-alueelle on tarkoitus toteuttaa identiteetiltään vahva, monikäyttöinen, viihtyisä ja kaupunkikuvallisesti korkeatasoinen liikuntapuisto, joka on liikuntaviraston ylläpitämä ja palvelee sekä Jätkäsaarta että koko eteläistä Helsinkiä. Kaava-alueen kaavoitustyö on edennyt yhteistyössä pääosin liikuntaviraston sekä myös muiden eri hallintokuntien kanssa. Kaavaehdotukseen on merkitty liikuntaviraston määrittelemät liikuntatoimintojen, pysäköintijärjestelyjen ja liikuntapuiston huollon edellyttämät ohjeelliset sekä likimääräiset tilavaraukset. Kiinteistövirasto toteaa, ettei sillä ole huomauttamista tai lisättävää kaavaehdotuksessa esitettyihin edellä mainittuihin toiminnallisiin ratkaisuihin. Kaava-alueen toteuttamisen edellyttämistä hallinnollisista järjestelyistä Kaavaehdotuksen mukainen alue on yleisiä katualueita lukuun ottamatta osoitettu kokonaan urheilu- ja virkistyspalvelujen alueeksi kaavamerkinnällä VU. Edelleen kaava-alueelle on osoitettu rakennusala, jolle saa sijoittaa huoltorakennuksen ( hr ). Po. huoltorakennukselle on kaavaehdotuksessa osoitettu rakennusoikeutta yhteensä 700 k-m². Näin ollen kaava-alueelle ei olla suunnittelemassa asuin-, toimitila- tai muun tyyppistä rakentamista.
12 Helsingin kaupunki Esityslista 42/ (16) Kiinteistövirasto toteaa, ettei kaava-alueen toteuttaminen edellytä ulkoisten pitkäaikaisten maanvuokrasopimusten tai muidenkaan luovutussopimusten tekemistä, mikäli kaava-alueella tulee toimi-maan ainoastaan liikuntavirasto kaupungin omana hallintokuntana. Kaavaalueen toteuttamiseksi ja hallinnoimiseksi tullaan tekemään ainoastaan tarvittavat kaupungin sisäiset alueiden vuokraukset kiinteistöviraston ja liikuntaviraston välillä. Kiinteistövirasto puoltaa Jätkäsaaren liikuntapuiston asemakaavan muutosehdotusta nro edellä esitetyin kannanotoin. Kristian Berlin, kiinteistölakimies, puhelin: kristian.berlin(a)hel.fi Johanna Hytönen, ympäristöinsinööri, puhelin: johanna.hytonen(a)hel.fi Pelastuslautakunta Lausunto Pelastuslautakunta antoi seuraavan lausunnon Jätkäsaaren liikuntapuiston asemakaavan muutoksesta: Liikennejärjestelyjen suunnittelussa on huomioitava, että pelastusajoneuvoilla on riittävät mahdollisuudet liikkua asemakaavamuutosta koskevalla alueella. Pelastuslautakunnalla ei ole muuta huomautettavaa asemakaavan muutoksesta. Asemakaavan muutoksella ei ole vaikutusta pelastuslaitoksen toimintaan. Esittelijä vs. pelastuskomentaja Jorma Lilja Katja Seppälä, vanhempi palotarkastaja, puhelin: katja.seppala(a)hel.fi Liikuntalautakunta Lausunto Liikuntalautakunta antoi kaupunkisuunnitteluvirastolle seuraavan lausunnon:
13 Helsingin kaupunki Esityslista 42/ (16) Kustannukset Liikuntalautakunta puoltaa asemakaavaa nro alla esitetyin huomautuksin. Asemakaavan muutos mahdollistaa liikuntapuiston rakentamisen Jätkäsaareen. Tavoitteena on toiminnallisesti korkeatasoinen liikuntaalue, joka tarjoaa ulkoliikunta-alueet Jätkäsaaren peruskouluille sekä monipuolisia lähiliikuntapaikkoja. Koska liikuntapuisto sijaitsee hyvien joukkoliikenneyhteyksien varrella, se tulee palvelemaan kaikkia helsinkiläisiä. Liikuntapuistoon on osoitettu varaus kahdelle täysikokoiselle urheilukentälle harrastus- ja kilpaurheilun käyttöön. Toinen pääkentistä voidaan kattaa talvikausiksi ja toiseen on tavoitteena saada talvisin tekojäärata. Alueelle on osoitettu likimääräiset alueet pysäköinnille ja huoltorakennukselle sekä ohjeellinen alue liikuntapuiston toiminnan kannalta tarpeelliselle huoltoliikenteelle. Kenttien lisäksi liikuntapuistoon on suunniteltu toteutettavaksi monipuolinen lähiliikuntapaikka, jossa on vapaata palloittelunurmea, pienempiä pelikenttiä sekä tilavaraus skeitille. Lähiliikuntapaikka on laajoille käyttäjäryhmille soveltuva, liikkumaan innostava, käyttäjiensä helposti saavutettava sekä vapaasti ja maksutta käytettävissä oleva alue. Jotta terveyttä edistävä liikunta-aktiivisuus saavutettaisiin, kaupunkirakenteeseen on tuotava kattava verkko omaehtoista arkiliikkumista tukevaa ympäristöä. Lähiliikuntapaikkojen tavoitteena on madaltaa arkiliikunnan kynnystä. Kaavoitustyö on käynnistetty kaupunkisuunnitteluviraston aloitteesta. Liikuntaviraston edustajat ovat osallistuneet kaavoitustyöhön. Suunnittelussa on huomioitu liikuntapaikkojen saavutettavuus sekä suorituspaikkojen suojaaminen tuulisuudelta. Puiston kautta on linjattu alueen muuhun jalankulun ja pyöräilyn verkostoon liittyvä esteetön reittiyhteys. Alueen haastavasta maaperästä ja käyttöhistoriasta johtuen kaavaalueen toteuttamisen esirakentamis- ja perustamiskustannukset ovat korkeat. Liikuntapuiston esirakentaminen ja varsinaisten toimintojen rakentaminen on mahdollista tehdä vaiheistetusti ja näin on mahdollista jakaa toteuttamiskustannuksia usealle vuodelle ja samalla saada joustoa väliaikaisten toimintojen siirtämiselle alueellisesti. Liikuntapuiston suorituspaikkojen rakentaminen tapahtuu vaiheittain.
14 Helsingin kaupunki Esityslista 42/ (16) Nimistö Ensimmäisessä vaiheessa toteutetaan Jätkäsaaren peruskoulujen tarvitsema kenttä sekä joitain lähiliikunnan suorituspaikkoja. Näiden tavoiteaikataulu on vuoteen 2020 mennessä. Liikuntalautakunta tulee nimeämään kaavan osoittaman ulkoilu- ja virkistyspalvelujen alueen (VU) Jätkäsaaren liikuntapuistoksi. Lisäksi liikuntalautakunta esittää, että jatkossa kaupunkisuunnitteluvirasto nimeää tulevissa asemakaavoissa tärkeimmät ulkoliikuntapaikat, liikuntapuistot sekä kentät liikuntalautakunnan päätösten mukaisesti. Vertailukohtana todettakoon, että asemakaavoissa nimetään kaikki puistot (VP) sekä leikkipuistot (VK). Mutta pääsääntöisesti ei koskaan liikuntapuistoja (VU). Voimassa olevissa asemakaavoissa vain murto-osa ulkoliikuntapaikoista on nimetty. Liikuntalautakunnalla on liikuntatoimen johtosäännön 6 mukaan oikeus nimetä liikuntapaikat. Liikuntalautakunnan päätöksen pohjalta merkittävät liikuntapuistot eivät kuitenkaan pääsääntöisesti tule nimetyiksi kiinteistökarttaan tai opaskarttaan. Kiinteistöviraston kaupunkimittausosasto luokittelee liikuntalautakunnalta tulleet nimet maastonimiksi, joihin jää kartan tekijän oman harkinnan mukainen mahdollisuus sijoittaa nimi karttaaineistoon. Kaavanimet käsitellään suoraan asemakaavojen ja mahdollisten nimenmuutospäätösten mukaan, eikä kartan tekijä käytä tässä omaa harkintaansa, vaan kaavanimet viedään kaikki sellaisinaan kartoille. Kiinteistöviraston kaupunkimittausosasto on esittänyt toiveena, että tärkeimmät ulkoliikuntapaikat, liikuntapuistot sekä kentät vahvistetaan kaavoissa tai erillisellä kaupunginvaltuuston/-hallituksen hyväksymällä pöytäkirjalla, mikäli liikuntapaikan nimi halutaan kiinteistökarttaan tai opaskarttaan. Esittelijä liikuntajohtaja Anssi Rauramo Hanna Lehtiniemi, arkkitehti, puhelin: Liikennelaitos -liikelaitos (HKL) HKL-Infrapalvelut
15 Helsingin kaupunki Esityslista 42/ (16) Kaupunkisuunnitteluvirasto on pyytänyt HKL:ltä lausuntoa Länsisataman asemakaavamuutoksesta koskien Jätkäsaaren alueelle suunniteltua liikuntapuiston aluetta. Suunnittelualuetta rajaavat idässä Tyynenmerenkatu ja Länsisataman matkustajaterminaali ja pohjoisessa Länsisatamankuja, Hietasaaren korttelialueet sekä entinen sataman varastorakennus Bunkkeri. Lännessä alue rajautuu Atlantinkaaren asemakaava-alueeseen ja etelässä Jätkäsaaren seuraavaksi asemakaavoitettaviin alueisiin. Kaava mahdollistaa liikuntapuiston ja Länsisatamankadun rakentamisen Jätkäsaaren liikuntapuiston osaalueelle. HSL:n raitioliikenteen linjastosuunnitelman mukaan Jätkäsaaressa kulkee tulevaisuudessa 3 raitiotielinjaa. Raitiotielinjojen 7,8 ja 9 reitit kulkevat tulevaisuudessa liikuntapuiston kaakkoisreunalla Tyynenmerenkadulla. HKL pitää kannatettavana liikuntamahdollisuuksien järjestämistä hyvien joukkoliikenneyhteyksien viereen. HKL:n kantana on, että alueen toteutuksessa tulee huomioida riittävät suojaukset pelikenttien reunoille, jotta raitiotieliikenteelle Tyynenmerenkadulla ei aiheudu turvallisuusriskejä. Jaakko Laurila, projekti-insinööri, puhelin: jaakko.laurila(a)hel.fi Kaupunkisuunnittelulautakunta Ksv 0848_1, Jätkäsaari, karttaruutu G2 Esitys Kaupunkisuunnittelulautakunta päätti esittää kaupunginhallitukselle päivätyn 20. kaupunginosan (Länsisatama, Jätkäsaari) osaa korttelista sekä satama-aluetta ja katualueita koskevan asemakaavan muutosehdotuksen nro hyväksymistä asemakaavan muutosehdotuksen asettamista nähtäville 30 päiväksi maankäyttö- ja rakennusasetuksen 27 :n mukaisesti. Samalla lautakunta päätti antaa vuorovaikutusraportin mukaisen vastineen esitettyyn mielipiteeseen
16 Helsingin kaupunki Esityslista 42/ (16) että kaupunkisuunnitteluvirasto pyytää ehdotuksesta tarvittavat lausunnot valtuuttaa kaupunkisuunnitteluviraston tekemään ehdotukseen vähäisiä muutoksia ja tarkistuksia, jotka eivät olennaisesti muuta ehdotuksen sisältöä. Esittelijä asemakaavapäällikkö Olavi Veltheim Matti Kaijansinkko, projektipäällikkö, puhelin: matti.kaijansinkko(a)hel.fi Mari Soini, maisema-arkkitehti, puhelin: mari.soini(a)hel.fi Helena Färkkilä-Korjus, diplomi-insinööri, teknistaloudellinen suunnittelu, puhelin: helena.farkkila-korjus(a)hel.fi Kati Immonen, insinööri, teknistaloudellinen suunnittelu, puhelin: kati.immonen(a)hel.fi Mikko Juvonen, diplomi-insinööri, teknistaloudellinen suunnittelu, puhelin: mikko.juvonen(a)hel.fi Anna Nervola, liikenneinsinööri, puhelin: anna.nervola(a)hel.fi Matti Neuvonen, diplomi-insinööri, teknistaloudellinen suunnittelu, puhelin: matti.neuvonen(a)hel.fi